CELEX: 62021TN0438
Language: hr
Date: 2021-07-15 00:00:00
Title: Predmet T-438/21: Tužba podnesena 15. srpnja 2021. – TL/Komisija

6.9.2021   
            
            
               HR
            
            
               Službeni list Europske unije
            
            
               C 357/32
            
         
      Tužba podnesena 15. srpnja 2021. – TL/Komisija
      (Predmet T-438/21)
      (2021/C 357/49)
      Jezik postupka: engleski
      
         Stranke
      
      
         Tužitelj: TL (zastupnici: L. Levi i N. Flandin, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 29. listopada 2020. o neproduljenju tužiteljeva ugovora o radu („odluka o neobnavljanju”);
               
            
                  —
               
               
                  ujedno, ako je potrebno, poništi tuženikovu odluku od 5. svibnja 2021. o odbijanju tužiteljeve žalbe protiv odluke od 29. listopada 2020. („pobijana odluka”);
               
            
                  —
               
               
                  poništi tuženikovu objavu slobodnog radnog mjesta od 2. listopada 2020. u dijelu u kojem nudi radno mjesto sa zadacima koji su jednaki onima koje je tužitelj već izvršavao;
               
            
                  —
               
               
                  naloži da mu se naknadi šteta u iznosu od 90 % tužiteljeve bruto plaće, uključujući doprinose za mirovinsko osiguranje, zbog gubitka ozbiljne prilike za obnavljanje postojećeg ugovora i naloži isplatu nematerijalne štete koju je tužitelj pretrpio; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da je tuženik počinio očitu pogrešku u ocjeni jer obrazloženja tužiteljeva ugovora o radu u „pobijanoj odluci” i „odluci o neobnavljanju” nisu osnovana. Nadalje, navodi se da predmeti na kojima je tužitelj uglavnom radio nisu postali manje zastupljeni i da potrebe za zaposlenicima odjela nisu umanjene, suprotno tuženikovim tvrdnjama.
               
            
                  2.
               
               
                  Drugi tužbeni razlog, koji se temelji na tome da je tuženik povrijedio obvezu dužne pažnje jer nije postojala ravnoteža između interesa službe i interesa člana osoblja. Također se navodi da tuženik nije uzeo u obzir druge elemente sadržane u tužiteljevu spisu (primjerice, uznemiravanje).